kardosdrur/scandi-wiki huggingface dataset:
Edward Zwick

Edward Zwick (født 8. oktober 1952) i Chicago, Illinois) er en amerikansk filminstruktør og -producer samt manuskriptforfatter, der bl.a. har stået bag store Hollywoodproduktioner som Glory, Traffic og The Last Samurai. I 1999 blev Zwick belønnet med en Oscar for bedste film for Shakespeare in Love.

Priser og nomineringer 
Zwick har modtaget flere store filmpriser, bl.a. en Oscar for bedste film, to Emmy Awards og to Writers Guild of America Award, samt en BAFTA Award. Derudover har han modtaget endnu en Oscarnominering, samt to Golden Globenomineringer.

Udvalgt filmografi 
 Ærens mark (1989), instruktør
 Legendernes tid (1994), instruktør og producer
 Belejringen (1998), instruktør, producer og manuskriptforfatter
 Shakespeare in Love (1998), producer
 Traffic (2000), producer
 The Last Samurai (2003), instruktør, producer og manuskriptforfatter
 Blood Diamond (2006), instruktør og producer
 Defiance (2008), instruktør og producer
 Pawn Sacrifice (2014), instruktør

Eksterne henvisninger 

 

Filminstruktører fra USA
Personer fra Chicago
Joseph Fiennes

Joseph Alberic Twisleton-Wykeham-Fiennes (født 27. maj 1970) er en britisk skuespiller bedst kendt fra film som Shakespeare in Love og Elizabeth. Udover karrieren som filmskuespiller er Joseph Fiennes specielt kendt for sin beskæftigelse ved teatret og at han ofte har fravalgt store tilbud om roller i film til fordel for teaterroller. Joseph Fiennes er yngre broder til skuespilleren Ralph Fiennes og en fjern fætter til Charles, prins af Wales.

Udvalgt filmografi 
 Shakespeare in Love (1998)
 Elizabeth (1998)
 Enemy at the Gates (2001)
 Killing Me Softly (2002) (film)
 Luther (2003)
 Købmanden i Venedig (2004)
 Flugten fra fangeøen (2005)
 Farvel Bafana (2007)
 Aganist the Current (2009)
 Darwin Awards'' (2006)

Eksterne henvisninger 

 

Skuespillere fra England
Emmanuel Ake

Emmanuel Ake Richard Muttendango (også kendt som Ali Akida) (født 11. juni 1980) er kenyansk fodboldspiller, der   som ganske ung kom  til dansk fodbold.

Han begyndte hos den daværende superligaklub AB under navnet Ali Akida. Han blev senere fyret hos AB fordi han havde brugt falsk identitet, og i virkeligheden hed Emmanuel Ake Richard Muttendango. Han fortsatte dog en karriere i dansk fodbold, over FC Nordsjælland, Ølstykke FC, Holbæk B&I og HIK. og ankom til den daværende 1. divisionsklub Herfølge i 2008. Med oprykningen i 2009 vendte Emmanuel Ake tilbage til Superligaen; i 2010-2011 spillede han som angriber for Lyngby Boldklub. I  slutningen af februar 2011 indgik Emmanuel Ake en amatørkontrakt med Næstved, og spiller derfor igen i 1. division. Han drog i efteråret 2012 videre til FC Djursland der spiller danmarksserie, da han flyttede dertil. 

Emmanuel Ake er nu træner i Aastrup/Hammelev IF. Emmanuel Ake har også en søn, som har spillet elitefodbold for blandt andet AB og HB Køge

Eksterne henvisninger 
 

Fodboldspillere fra Kenya
Fodboldspillere fra HB Køge
Fodboldspillere fra Akademisk Boldklub
Fodboldspillere fra FC Nordsjælland
Fodboldspillere fra Ølstykke FC
Dante Spinotti

Dante Spinotti (født 22. august 1943) er en italiensk filmfotograf der har arbejdet på flere store Hollywoodproduktioner. Spinotti har været nomineret to gange til en Oscar og to gange til en Satellite Award, samt to gange til en BAFTA Award, hvoraf han vandt den ene gang for Den sidste mohikaner.

Udvalgt filmografi 
 Den sidste mohikaner (1992)
 Heat (1995)
 L.A. Confidential (1997)
 Wonder Boys (2000)
 Bandits (2001)
 Den Røde Drage (2002)
 After the Sunset (2004)
 X-Men: The Last Stand (2006)
 Public Enemies (2009)

Eksterne henvisninger 
 

Filmfotografer
Filmfolk fra Italien
Dede Allen

Dorothea Carothers "Dede" Allen (3. december 1923 – 17. april 2010) var en amerikansk tredobbelt Oscarnomineret filmklipper.

Filmografi i udvalg 
 Bonnie and Clyde (1967)
 Serpico (1973)
 Reds (1981), også executive producer
 Henry & June (1990)
 Wonder Boys (2000)

Eksterne henvisninger 
 

Filmklippere fra USA
Personer fra Cleveland
Christopher Young

Christopher Young (født 28. april 1958) er en amerikansk musiker og filmkomponist der bl.a. har lavet musikken til film som Wonder Boys og Ghost Rider.

Udvalgt filmografi 
 
 Head Above Water (1996)
 Hard Rain (1998)
 Wonder Boys (2000)
 Swordfish (2001)
 Bandits (2001)
 The Shipping News (2001)
 Ghost Rider (2007)
 Spiderman 3 (2007)
 Sinister (2012)
 Deliver Us from Evil (2014)

Eksterne henvisninger 
 

Komponister fra USA
Filmkomponister fra USA
Isaac Bashevis Singer

Isaac Bashevis Singer (født 21. november 1902, død 24. juli 1991) var en jødisk forfatter, som skrev på jiddisch. Han boede det meste af sit liv i USA.

Isaac Bashevis Singer var søn af en rabbiner og bror til forfatteren Israel Joshua Singer. Han voksede op i et fattig jødisk kvarter i Warszawa, sidenhen i Rusland. I 1935 immigrerede han til USA, hvor han begyndte at arbejde som journalist. 

Hans noveller og romaner kredser ofte om problemet, som opstår i mødet mellem den gamle jødiske verden og livsopfattelse og den nye tid med materialisme og manglende tro. Novellen "De små skomagere" er et ypperligt eksempel. Mødet mellem gammelt og nyt finder man også i roman-trilogien Familien Moskat, som var medvirkende til, at Singer fik Nobelprisen i litteratur i 1978.

Bibliografi 
 1967 – Geden Zlateh og andre historier
 1978 – Shosha
 1979 – Troldmanden fra Lublin
 1980 – Fjender – en historie om kærlighed
 1981 – Ung mand søger kærlighed
 1982 – Familien Moskat
 1983 – Fortabt i Amerika
 1987 – Eventyrfortælleren Naftali og hans hest Sus
 1988 – En lykkelig dag og andre noveller
 1989 – Markernes konge
 1990 – Metusalems død
 1992 – Singers eventyr for børn
 1992 – Krapyl
 1993 – Visum
 1994 – Huset Jacoby
 1995 – Satan i Goraj
 1999 – Skygger over Hudsonfloden

Eksterne henvisninger 

 
 

Romanforfattere fra USA
Nobelprismodtagere i litteratur
Nobelprismodtagere fra USA
Jøder fra Polen
Jøder fra USA
Journalister fra USA
Novelleforfattere fra USA
Jørgen Varming

Jørgen Varming (17. juli 1906 på Frederiksberg – 16. september 1996) var en dansk ingeniør, der sammen med Niels Steensen grundlagde ingeniørvirksomheden Steensen & Varming i 1933. Han var far til arkitekten Michael Varming.

Varming var søn af arkitekten Kristoffer Varming og Elisabeth født Ruge. Han blev student fra Østersøgades Gymnasium 1924 og blev kandidat (B.Sc. of civil engineering) fra King's College, Durham University i England 1930. Sammen med Niels Steensen grundlagde han Steensen & Varming 1933. De oprettede en afdeling af firmaet i Dublin 1946 under navnet J Varming & S Mulcahy.

Han var bl.a. medstifter af ingeniørgruppen »Daneonsult« 1956 og medlem af flere af Dansk Ingeniørforenings normudvalg. Han var kontrollerende rådgivende ingeniør ved NATO's hovedkvarter i Paris fra 1955.

Varming boede i en modernistisk villa på Skovvej 35A i Gentofte, som blev opført 1952 med statslån og i samarbejde med arkitekterne Eva og Nils Koppel. Huset, der har en række unikke tekniske installationer, blev i 2014 købt af Realdania Byg.

Kilder 
 Kraks Blå Bog 1957

Erhvervsfolk fra Danmark
Ingeniører fra Danmark
Danskere i 1900-tallet
Personer i Kraks Blå Bog (afdøde)
Hans Helge Madsen

Hans Helge Madsen (16. november 1936 – 11. januar 2008) var en dansk kunsthistoriker, arkitekturhistoriker og forfatter.

Madsen virkede som kunstanmelder i midten af 1960'erne, og fra slutningen af 1960'erne var han i en tid fagredaktør ved den planlagte nye udgave af Salmonsens Konversationsleksikon, der senere udkom som Den Store Danske Encyklopædi.

Primært var han dog forfatter og en faglig kapacitet med stor alsidighed. Hans første udgivelser handlede om billedkunst, men siden bevægede han sig ind på felterne byplanlægning og arkitekturens historie. Han skrev en monografi om arkitekten Ferdinand Meldahl, hvori den omstridte og magtfulde arkitekt udlægges som en sammensat personlighed. Ambivalensen i historicismens arkitektur og planlægning interesserede i det hele taget Hans Helge Madsen.

Han boede på Østerbro i København, og denne bydel og dens særpræg fik også fylde i hans forfatterskab.

Madsens sidste værk, som han fik færdiggjort før sin tidlige død, er Skæv og National (Bogværket 2009), hvori han analyserer dansk byplanlægning fra 1830 og indtil Planloven af 1938.

Produktion 
 Interiørdekorationer i Erichsens Palæ. Fra arkitekten J.J. Ramées virke i København, Aktieselskabet Kjøbenhavns Handelsbank, 1968
 Estrup møder Esmann i Panoptikon Gyldendal 1970
 Huse må ikke styrte sammen, Rhodos 1972
 Ejnar Nielsen eller Eventyret om Gjern, Borgen 1974
 Jens Birkholms to byer, Borgen 1976
 Brumlebys Historiebog, Nationalmuseet 1979
 Meldahls rædselsprogram. F. Meldahl. Arkitekt og politiker 1827 – 1908, Nyt Nordisk Forlag Arnold Busck 1983
 Østerbros Herligheder – en bydels identitet, Nationalmuseet 1986
 København. Oplevet og beskrevet af Hans Helge Madsen, Gyldendal 1987 (bind 5 i serien Danmark)
 Chicago-København. Alfred Råvads Univers, Gyldendal 1990
 Hvor guderne leger. Om byers tilblivelse, Rosinante 1993
 Østerbro før nu – og aldrig, Fogtdal 1993
 Saglighedens Slagmark. Om tyske byers planlægning, Munksgaard 1997
 Enhver by er forskellig. Samtaler i Kathmandu om kunst og plan, Rosinante 2000
 Prip-Møllers Kina. Arkitekt, missionær og fotograf i 1920rne og 30rne, Arkitektens Forlag 2003
 (Sammen med Otto Käszner) Den præmierede by, Arkitektens Forlag 2003
 Sommerhuslandskab – omkring Liseleje, Melby, Asserbo, Arkitektens Forlag 2006
 Skæv og National: Dansk byplanlægning 1830-1938, Bogværket 2009

Faglitterære forfattere fra Danmark
Kunsthistorikere fra Danmark
Personer fra Østerbro
Danskere i 1900-tallet
Danskere i 2000-tallet
Biografiforfattere fra Danmark
Dansksprogede forfattere fra Danmark
Kunstkritikere fra Danmark
Bernstorffstøtten

Bernstorffstøtten er et  mindesmærke for J.H.E. Bernstorff ved Fristedet, Lyngbyvej i Gentofte (nær vejen Barsehøj). Mindestøtten er udført af norsk marmor på en granitsokkel 1783 af Johannes Wiedewelt. Den blev fredet 1918.

Støtten blev afsløret 28. august 1783 og regnes som en forløber for Frihedsstøtten.

Mindestøtten i nyklassicistisk stil er udsmykket med relieffer som skildrer høsten. Indskrift:

Æreminde efter Døden / for / Johan Hartvig Ernst / Greve af Bernstorff / som gav / udskiftede :::hovningsfrie arvelige /Gaarde / med dem Stræbsomhed Velstand alt / til Mønster for Efterslægten / :::MDCCLXVII / oprettet / af Godsets takfulde Beboere MDCCLXXXIII.

I anledning af støttens opsætning blev der udgivet en publikation af N. Møller:

Kort Beskrivelse over Forfatningen paa Godset Bernstorff for og efter Fælledskabets Ophævelse og Eiendoms Meddelelse, med Forklaring over den af Bønderne oprettede Obelisk, København 1783.

Kilder og henvisninger

Fredede monumenter i Danmark
Gentofte
Slægten Bernstorff
Læsten

Læsten er en landsby i Østjylland med under 200 indbyggere. Den ligger 29 km øst for Viborg, 8 km syd for Fårup og 16 km vest for Randers. Landsbyen hører til Randers Kommune og ligger i Region Midtjylland.

Læsten hører til Læsten Sogn, som i 2018 havde 195 indbyggere, hvoraf de fleste boede i landsbyen. Læsten Kirke, der blev opført i 1100-tallet i romansk stil, ligger i landsbyen.

Geografi 
Syd for Læsten ligger det fredede naturområde Læsten Bakker. 3½ km sydøst for landsbyen ligger herregården Fussingø ved den 3 km lange Fussing Sø.

Faciliteter 
 Læsten Borger- og Kulturhus (forsamlingshuset) har plads og service til 120 gæster i en stor sal og en lille sal.
 Forsamlingshuset administreres og udlejes af foreningen "Læsten Borger- og Kulturhus", der blev dannet i 2012 ved sammenlægning af "Læsten Forsamlingshus" og "Læsten Borgerforening". Foreningen har også ansvaret for Fællesgrunden og flagene til byens flagallé.
 Den gamle vandværksgrund er nu Fællesgrunden med udendørs bålplads, bålhus der kan rumme 18 personer, legehus, sandkasse, andre legeredskaber og spil samt petanque-bane, hvor der spilles hver tirsdag aften.
 Læsten har haft købmand og senere brugsforening. Nu findes der ikke længere butikker, men der er et autoværksted.

Historie 
Navnet Læsten kommer af det gammeldanske ord læ, der betyder "gravhøj", og "sten".

Der har boet mennesker i Læsten siden oldtiden. Et af landets største ravfund fra yngre stenalder er gjort ved Læsten.

De 13 gårde i Læsten sogn var fæstegårde under Fussingø, men fik omkring 1775 arveskøde på gårdene af grev Christian Ludvig Scheel von Plessen.

Blicher 
Steen Steensen Blicher har i novellen Eneboeren på Bolbjerg nævnt Læsten: "Ved byen Leisten siger man lyngen farvel, og glemmer den øjeblikkelig over det yndige landskabsstykke, der pludselig ligesom fremmanes af den sidste mørkebrune Banke…"

1901 
I 1901 beskrives Læsten således: "Læsten, ved Landevejen, med Kirke, Skole, Forsamlingshus (opf. 1894) og Mølle."

Genforeningssten 
I vejtrekanten hvor Rosebakken munder ud i Engtoften, står en sten der blev afsløret 21. februar 1921 til minde om Genforeningen i 1920.

Jernbanen 
Læsten fik trinbræt med sidespor på Mariager-Fårup-Viborg Jernbane (1927-65). Det lå 1½ km nordvest for landsbyen ved Haversmindevej 26, som blev den eneste bebyggelse ved trinbrættet. Men sidst i 1960 kom der et par udstykninger i selve landsbyen, og der blev bygget omkring 20 parcelhuse.

Kommune 
I 1970-2006 hørte Læsten til Purhus Kommune. Før 1970 hørte Læsten til Nørbæk-Sønderbæk-Læsten sognekommune i Sønderlyng Herred.

Noter

Eksterne kilder/henvisninger 

 Læsten Netinfo
 SDFE kortviser: Høje målebordsblade 1842-1899 og lave målebordsblade 1901-1971

Lokaliteter i Randers Kommune
Byer og bydele med genforeningssten
Thusnelda Moltke (1788-1842)

Asta Thusnelda Moltke (født Asta Thusnelda von Münster-Meinhövel) (3. oktober 1788 i Osnabrück – 12. september 1842 i Slesvig by) var en dansk grevinde.

Hun var datter af gehejmeråd og greve Georg Werner August Did. Münster-Meinhövel og dennes tredje hustru. 

Thusnelda Moltke blev 4. juli 1807 gift med Carl Emil Moltke. 

Thusnelda
Adel fra Danmark
Erhvervsankenævnet

Erhvervsankenævnet er en uafhængig klageinstans, der behandler klager over sager, der tidligere er afgjort af Finanstilsynet, Erhvervsstyrelsen, og Rejsegarantifonden.

Ankenævnets kendelser kan ikke indbringes yderligere for anden administrativ myndighed. Nævnets kendelser kan dog indbringes for domstolene efter de almindelige regler herfor. 

Formanden og næstformanden er landsdommer, og nævnets medlemmer udpeges af økonomi- og erhvervsministeren for 4 år. Nævnets medlemmer udpeges blandt personer, der har kendskab til kapitalmarkedet, nationaløkonomi, forsikringsmatematik og forbrugeranliggender.

Erhvervsankenævnet blev oprettet i 1987.

Eksterne henvisninger
 Erhvervsankenævnets hjemmeside 

Danske ankenævn
Miljøklagenævnet

Miljøklagenævnet var en tidligere  uafhængig klageinstans for administrative afgørelser på miljøområdet. Det blev 1. januar 2017  sammenlagt med de øvrige klagenævn under  Miljø- og Fødevareministeriet til Miljø- og Fødevareklagenævnet.

Nævnet, der blev oprettet i 1974, hed indtil 1992 Miljøankenævnet. Nævnet har to juridiske formænd, der sammen med to af de beskikkede medlemmer afgør sagerne. I særligt komplicerede sager inddrages yderligere to beskikkede medlemmer. 

I alt er 170 med ekspertise indenfor miljøområdet tilknyttet nævnet og kan således beskikkes. De er valgt for 4 år efter indstilling fra miljøorganisationer samt Miljøstyrelsen og Skov- og Naturstyrelsen.

Eksterne henvisninger
 Miljøklagenænvnets hjemmeside

Danske nævn
Naturbeskyttelse i Danmark
Jane Lynch

Jane Lynch (født 14. juli 1960) er en amerikansk komiker, sanger og skuespiller, der har medvirket i flere succesfulde komediefilm, bl.a. The 40 Year Old Virgin (2005) og Talladega Nights: The Ballad of Ricky Bobby (2006).

Filmografi i udvalg 
 Flygtningen (1993)
 The Aviator (2004)
 The 40 Year Old Virgin (2005)
 Talladega Nights: The Ballad of Ricky Bobby (2006)
 Walk Hard: The Dewey Cox Story (2007)
 Role Models (2008)
 Julie & Julia (2009)
 Criminal minds (2009-nu)
 Glee ((2009-2015))
 Wreck-it Ralph ((2012))

Eksterne henvisninger 

 

Skuespillere fra Illinois 
Filmskuespillere fra USA
Old School (film)

Old School er en amerikansk komediefilm fra 2003, instrueret, skrevet og produceret af Todd Phillips. Filmen har Luke Wilson, Will Ferrell og Vince Vaughn i hovedrollerne som tre umodne 30-årige, der starter en studenterforening for fester på den lokale campus.

Medvirkende 
 Luke Wilson
 Will Ferrell
 Vince Vaughn
 Jeremy Piven
 Ellen Pompeo
 Juliette Lewis
 Seann William Scott
 Andy Dick

Se også 
 Frat Pack

Eksterne Henvisninger 

Komediefilm fra USA
Amerikanske film fra 2003
Film instrueret af Todd Phillips
Todd Phillips

Todd Phillips (født 20. december 1970) er en amerikansk filminstruktør og manuskriptforfatter, der bl.a. har stået bag succesrige komediefilm som Old School, Starsky & Hutch, Tømmermænd i Vegas og Tømmermænd i Vegas 2.

Filmografi i udvalg 
Old School (2003)
Starsky & Hutch (2004)
School for Scoundrels (2006)
Borat: Cultural Learnings of America for Make Benefit Glorious Nation of Kazakhstan (2006), manuskriptforfatter
Tømmermænd i Vegas (2009)
Due Date (2010)
Tømmermænd i Thailand (2011)
Joker (2019)

Se også 
 Frat Pack

Eksterne henvisninger 
 

Filminstruktører fra USA
Filmproducere fra USA
Manuskriptforfattere fra USA
Pskov oblast

Pskov oblast (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Pskov oblast er en del af det Nordvestlige føderale distrikt. Oblastens administrative center er placeret i byen Pskov.

Geografi 

Pskov oblast er den vestligste føderale enhed i det sammenhængende Rusland (Kaliningrad oblast, som er placeret længere mod vest, er en exklave). Oblasten grænser op til Leningrad oblast mod nord, Novgorod oblast mod øst, Tver og Smolensk oblast mod sydøst, Vitebsk voblast i Hviderusland mod syd, og landene Letland og Estland mod vest. I nordvest går Pskov oblast ned til Peipussøens bredder. Søen udgør det meste af statsgrænsen til Estland.

Klima 

Pskov oblast ligger på grænsen mellem tempereret fastlandsklima og kystklima. Februar er den koldeste måned med en gennemsnitstemperatur på -5,7 °C, juli er den varmeste måned med en gennemsnitstemperatur på 18,3 °C. Den gennemsnitlige nedbør er på 678 mm pr. år.

Historie 

I hvert fald siden 900-tallet har russere været bosat i området, og Pskov er en af de ældste russiske byer. Fra 1230-1348 var området underlagt Novgorod. Både Den Tyske Orden og Storfyrstendømmet Litauen angreb området gentagne gange. Efter Bolotovo-traktaten i 1348 med Republikken Novgorod blev Pskov et selvstændigt fyrstedømme 1348-1391. Hvorefter Republikken blev en del af Storfyrstendømmet Moskvas indflydelsessfære. Fra 1399 til 1510 havde Moskva-fyrster kontrollen over Pskov. Hvorefter området officielt blev en del af Storfyrstendømmet. Men den sydlige del af nutidens oblast tilhørte frem til Polens første deling i 1772 til Den polsk-litauiske realunion. Den nordlige del tilhørte Guvernementet Sankt Petersborg fra 1708, fra 1727 Guvernement Novgorod. I 1772 blev Guvernement Pskov oprettet på et område der næsten svarer til den nuværende oblasts areal. Efter afslutningen af det Russiske Kejserrige, fastholdtes guvernementsstrukturen frem til oprettelsen af Leningrad oblast den 1. august 1927, hvor Pskov-området blev en del af. Under Anden Verdenskrig var området besat af Nazityskland fra 1941 til 1944. Pskov oblast blev oprettet den 23. august 1944.

Efter de baltiske lande fik uafhængighed har oblasten udviklet sig til et udkantsområde, hvilket afspejler sig i det faldende befolkningstal.

Demografi 

Bemærkning: andele omfatter hele befolkningen, herunder de der ikke havde angivet nationalt tilhørsforhold (i 2002 2.590 personer, i 2010 24.630 personer)

Administrativ inddeling

Større byer

Noter

Eksterne henvisninger 

 Pskov oblasts officielle hjemmeside 

 
Etableret i 1944
Langfjorden (Møre og Romsdal)

Langfjorden i Møre og Romsdal er en cirka 35 km. sidefjord fra Romsdalsfjorden i Møre og Romsdal fylke i Norge.

Fjorden begynder ved en linje mellem øen  Sekkens østligste punkt i Molde kommune og Okseneset i Rauma kommune og går ind til Eidsvåg i Nesset kommune. 

Langfjorden har i dertil  to arme, Eresfjorden og Rødvenfjorden. 

Fjorden krydses næsten helt yderst af færgeforbindelsen mellem Sølsnes på Skålahalvøen i Molde og Åfarnes i Rauma på riksvei 64. Det er planlagt at færgeforbindelsen skal erstattes af Langfjordtunnelen, som ventes at stå færdig i 2013.

Fjorde i Møre og Romsdal
Sekken

Sekken er en lille ø i Romsdalsfjorden i Molde kommune, Møre og Romsdal fylke i Norge. Den er 18,37 km² stor, og har ca. 150 indbyggere (2004), og ligger omkring 40 minutters færgetur fra Molde by. Det højeste punkt på øen er Tranhaugen på 304 meter.

Der går en 20 kilometer lang grusvej rundt på øen, som har børne- og ungdomsskole og børnehave, samt dagligvarebutikken Samsen, som fungerer ved hjælp af frivilligt arbejde. 

Skolen og børnehaven har flere gange været truet af nedlæggelse som følge af nedskæringer i det kommunale budget, men dette har hver gang mødt modstand og demonstrationer fra folket på øen.

Håkon Herdebrei skal være blevet dræbt af Erling Skakke i et søslag ud for Sekken i 1162, og hvert år arrangeres der en vandretur på øen til minde om dette.

Navnet Sekken har ikke noget med en sæk at gøre, men kommer fra det norøne /sæ-kinn/, som betyder noget i retning af det bratte land som stiger op fra havet. Denne egentlige betydning vises også i måden den indfødte lokalbefolkningen udtaler navnet på øen: sekkjinn. Sekken er nemlig den stejleste og højeste ø i Romsdalsfjorden, mens de andre, som Veøya og Bolsøya, er relativt flade.

Eksterne henvisninger 

 sekken.no
 Sekken.net
 Øya spleiset på ny butikk (Aftenposten)

Øer i Møre og Romsdal
Molde